Crita minangka gegambaran, bojo nomer siji amal tumindak, bojo nomer loro kulawarga, bojo nomer telu bandha donya, lan bojo nomer papat dradjat pangkat. Saben manungsa mesthi duwé bojo papat. Sak ukur karo garising papesthèn dhéwé-dhéwé. Kabèh uwong bébas nguyak dradjat pangkat, mardika golèk bandha donya, lan diajang amba kanggo nresnani anak bojo lan kulawarga. Nanging kabèh kuwi ora ana kang kena ginawa mati. Éwadéné kang kena ginawa mati iku amal lan tumindaké.